Divarnıñ temelinde m. e. IV-III asırlarğa ait olğan qalavnıñ qalımtıları saqlanıp qaldı. Büyük ihtimalnen olar Hersonesniñ sakinleri yardımınen qurulğan edi. O divar, VIII-IX asırlarda qadimiy devirlerğe ait olğan pekitmelerniñ qalımtılarında qurulğan edi. Antik devirlerde şeerniñ topraqlarında evlerni qurmay ediler. O, telüke peyda olğanda sığınaq olaraq qullanıla edi. M. e. I  - m. s. I asırlarda peyda olğan bu pekitmenen bağlı büyük qasaba şeerden şimal tarafındaki platoda buluna edi. Bazı rivayetlerge köre, Qız Kermende VIII-IX asırlarğa ait olğan yazma menbalarında hatırlanğan orta asır Fulla şeeri bar edi. Qız Kermen qalelerinde bir qaç «hane» oyulğanı içün, o, qoba şeeriniñ cedveline kire.